Suja, Miroslav, poslanec NR SR (2022-12-21):
Ďakujem za slovo, pán podpredseda. Nechcel som vystúpiť, ale musím zareagovať na niektorých kolegov. Pán Kuriak môže potom na mňa reagovať, má teraz možnosť, je aj spravodajca, takže môže vystúpiť, koľko chce. Mňa nezaujíma, pán Kuriak, absolútne žiadne rokovania za zatvorenými dverami. Mňa zaujímajú výsledky, ktoré sú tu, a zákony, aké sa príjmu. To, čo vy rokujete za zatvorenými dverami, to som mal včera na grémiu vidieť možnosť, je horšie ako na tureckom trhu. Mňa zaujímajú výsledky. Pán Kuriak, tak teraz vám niečo poviem. Keď sa prijímali opatrenia, keď sa prijímali opatrenia pri obmedzovaní práv malých obchodov a veľké hypermarkety tu zarábali milióny, ste ako hlasovali? Ja sa vás pýtam. Keď sme vtedy žiadali pre fitnescentrá výnimku takisto ako pre kostoly, ako pre kostoly, pán Kuriak, že ani jeden prípad neni, že sa tam človek nakazil potvrdený ani jeden, že chceme dáta, aby sa to potvrdilo, tak ste hlasovali proti tomu so SaS-kou, aby sme tie dáta dostali a gastro bolo len jeden lokálny prípad nákazy. Len jeden. Ako ste vtedy bojovali? Teraz po funuse prichádzate a tvárite sa ako záchranca. Ja si myslím, že toto je z vašej strany farizejstvo. Vtedy ste mali pomáhať, tak ako v tom Zakopanom. Tam sa vláda postavila a poslanci za tých ľudí a žili. Je to kúsok od nás, od vás, ako aj vy bývate. (Reakcia z pléna.) Áno, bol som tam, ja som tam bol. Všetko v Zakopanom bolo otvorené. Takže viete čo, to berem ako strašné farizejstvo z vašej strany. A že obhajujete Igora Matoviča, tak vy to ako v pohode, však to, čo povie, je pre vás sväté. Vtedy sme nemohli chodiť do kostola, nemohli sme chodiť do fitnescentier. Ako ste vtedy bojovali? Ale kašlem na to, čo som sa už len odrazil od toho, čo ste vtedy hovorili. Súhlasím s tým, čo tu bolo predrečníkom ďalším povedané, že netreba zdaňovať víno ani pivo, lebo by sme znevýhodnili mnohých našich výrobcov a dovoľujem si tvrdiť, že pre mnohých našich malých výrobcov by toto bolo likvidačné. Mrzí ma, že zasa SaS-ka prišla s tým návrhom, že zlikvidovať aj ich. Tá SaS-ka, ktorá tu vkuse hovorí, ako sa bije za podnikateľov, za malé firmy. Má tú drzosť prísť, že áno, zdaňme aj tých malých výrobcov vína a piva. Našťastie aspoň trochu zdravého rozumu tu ostalo medzi ostatnými poslancami a toto nedovolili, lebo ako by mohli byť oni konkurencieschopní. No jednoducho by sme ich zlikvidovali. Ale to sa už v SaS-ke dalo čakať. To, že teraz prišlo pre gastro 10 %, to vítam, áno vítam a aj ďakujem za to predkladateľom, však konečne si trošku to gastro vydýchne, možno nabere kondíciu a vráti sa do pôvodného stavu, aj keď dosť o tom pochybujem. Čo sa týka športovísk takisto. Je to, ja si myslím, že správne rozhodnutie. Ale nemôžem tu počúvať tieto drísty, ako niektorí tu hovoria, ako pomáhali a keď bolo treba pomôcť na začiatku, tak ste zatvárali oči. Ja neviem, keď to šlo v Maďarsku, keď to šlo v Poľsku, u nás to nešlo. Každú chvíľu ste prišli s nejakou atómovkou a dvíhali ste ruky za všetky, všetky likvidačné opatrenia pre malých živnostníkov a obchody. Choďte po tých malých potravinách, ako je Malina a rôzne tieto, ktoré museli byť zatvorené len kvôli tomu, že neboli dáke nadnárodné, že neboli hypermarkety a keď som šiel do Tesca alebo hocikde do Billy, tak tam boli tisíce ľudí bez problémov. Aký je v tom rozdiel? No rozdiel je v tom, že v tých hypermarketoch všetek ten zisk odišiel do zahraničia, že tu neostalo nič, snažili sa ešte legálnym spôsobom krátiť dane, ako sa dalo, aby platili čo najmenej a všetci tí malí, čo tie peniaze tu minú, tak všetkých tých sme zatvorili, zlikvidovali, ale keď ste si chceli kúpiť topánky, v Tescu ste si ich kúpil, mohol tam byť naťahané pásky, aké chceli. Hocičo čo ste si, tak ste si tam dokázali kúpiť. Ale našich vlastných ľudí sme zlikvidovali. Preto prepáčte, že kričím, ale takéto farizejstvo, ako tu teraz počúvam, akí ste vy záchrancovia, tak mi je na grcanie.